മല്ലികാര്ജുന ക്ഷേത്രഫണ്ടില് ക്രമക്കേട് ജീവനക്കാരിയെ സസ്പെന്ഡ് ചെയ്തു കാസര്കോട്: മല്ലികാര്ജുന ക്ഷേത്രത്തിെന്റ ഫണ്ടില് ക്രമക്കേട് കണ്ടെത്തിയതിനെ തുടര്ന്ന് ക്ഷേത്ര ജീവനക്കാരിയെ സസ്െപന്ഡ് ചെയ്തു.പുതിയ ട്രസ്റ്റി ബോര്ഡ് നടത്തിയ പരിശോധനയില് 37,500 രൂപയുടെ ക്രമക്കേട് കണ്ടെത്തിയതിനെ തുടര്ന്ന് സേവ അക്കൗണ്ട് ക്ലര്ക്ക് ജ്ഞാനലതക്കെതിരെയാണ് നടപടി. ക്രമക്കേട് കണ്ടെത്തിയതിനെ തുടര്ന്ന് ഇവര്ക്കെതിരെ നടപടിയെടുക്കാന് എക്സിക്യൂട്ടിവ് ഓഫിസറോട് ആവശ്യപ്പെട്ടിരുന്നു. എന്നാല് എക്സിക്യൂട്ടിവ് ഓഫിസര്, ജ്ഞാനലതക്ക് അവധി നല്കി. അവധിയില് പോയ ജ്ഞാനലത കഴിഞ്ഞ ചൊവ്വാഴ്ച ജോലിയില് തിരികെ പ്രവേശിച്ചു. തിങ്കളാഴ്ച ചേര്ന്ന ട്രസ്റ്റി ബോര്ഡ് യോഗത്തില് നടപടിയെടുക്കാത്തതുസംബന്ധിച്ച് ചര്ച്ചയായി. ബോര്ഡ് അംഗങ്ങള് ശക്തമായ നിലപാട് സ്വീകരിച്ചതോടെ ജ്ഞാനലതയെ സസ്പെന്ഡ് ചെയ്ത് എക്സിക്യൂട്ടിവ് ഓഫിസര് ഉത്തരവിറക്കുകയായിരുന്നു.